CELEX: 62008CO0315
Language: lt
Date: 2011-09-29 00:00:00
Title: 2011 m. rugsėjo 29 d. Teisingumo Teismo (septintoji kolegija) nutartis.#Angelo Grisoli prieš Regione Lombardia.#Prašymas priimti prejudicinį sprendimą: Consiglio di Stato - Italija.#Procedūros reglamento 104 straipsnio 3 dalies pirma pastraipa - SESV 49 straipsnis - Įsisteigimo laisvė - Visuomenės sveikata - Vaistinės - Artumas - Gyventojų aprūpinimas vaistais - Licencija vykdyti veiklą - Vaistinių teritorinis pasiskirstymas - Minimalus atstumas tarp vaistinių.#Byla C-315/08.

2011 m. rugsėjo 29 d. Teisingumo Teismo (septintoji kolegija) nutartis Grisoli prieš Regione Lombardia
      (Byla C‑315/08)
      „Procedūros reglamento 104 straipsnio 3 dalies pirma pastraipa – SESV 49 straipsnis – Įsisteigimo laisvė – Visuomenės sveikata – Vaistinės – Artumas – Gyventojų aprūpinimas vaistais – Licencija vykdyti veiklą – Vaistinių teritorinis pasiskirstymas – Minimalus atstumas tarp vaistinių“
      Įsisteigimo laisvė – Apribojimai – Nacionalinės teisės aktas, pagal kurį naujoms vaistinėms įsteigti tam tikrame regione reikia išankstinio administracinio
         leidimo – Suteikimo sąlygos, susijusios su gyventojų tankumu ir mažiausiu atstumu tarp vaistinių – Leistinumas – Sąlygos – Nacionalinio teismo atliekamas tikrinimas (SESV 49 straipsnis) (žr. 21–38 punktus ir rezoliucinę dalį)
      
      Dalykas 
      
         Prašymas priimti prejudicinį sprendimą – 
               Consiglio di Stato
                – EB 152 ir 153 straipsnių aiškinimas – Naujų vaistinių atidarymas – Nacionalinės teisės aktas, nustatantis su gyventojų
                  skaičiumi susijusius apribojimus ir leidimo atidaryti naują vaistinę sąlygas.
               
            Rezoliucinė dalis
      SESV 49 straipsniu nedraudžiamas nacionalinės teisės aktas, kaip antai nagrinėjamasis pagrindinėje byloje, kuriame nustatyti
         naujų vaistinių steigimo apribojimai ir numatyta, kad:
      
      –        komunoje, turinčioje mažiau nei 4 000 gyventojų, gali būti įsteigta tik viena vaistinė ir
      –        komunoje, turinčioje daugiau nei 4 000 gyventojų, taikomi šie naujos vaistinės įsteigimo reikalavimai: gyventojų skaičius
         turi mažiausiai 50 % viršyti gyventojų skaičių, reikalingą vaistinei įsteigti, ir turi būti laikomasi minimalaus atstumo iki
         jau esančių vaistinių,
      
      su sąlyga, kad tokiu teisės aktu leidžiama, nukrypstant nuo pagrindinių taisyklių, įsteigti pakankamai vaistinių, galinčių
         užtikrinti tinkamas farmacines paslaugas vietovėse, turinčiose demografinių arba geografinių ypatumų, o tai turi patikrinti
         prašymą priimti prejudicinį sprendimą pateikęs teismas.